b'\n_START_ARTICLE_\nStatisti\xc4\x8dna razpr\xc5\xa1enost\n_START_PARAGRAPH_\nStatisti\xc4\x8dna razpr\xc5\xa1enost (tudi statisti\xc4\x8dna variabilnost, disperzija ali variacija) je v opisni statistiki variiranje statisti\xc4\x8dnih spremenljivk v populaciji okoli srednje vrednosti.\n_START_SECTION_\nMere statisti\xc4\x8dne razpr\xc5\xa1enosti\n_START_PARAGRAPH_\nPod pojmom razpr\xc5\xa1enost razumemo variranje (odklanjanje) vseh ali dela individualnih vrednosti neke populacije (npr. variranje telesne te\xc5\xbee 100 naklju\xc4\x8dno izbranih ljudi) okoli mere sredine. Sredina se lahko pojavlja v ve\xc4\x8d oblikah, med drugimi mediana, aritmeti\xc4\x8dna sredina ali modus. \xc4\x8ce so vsi podatki identi\xc4\x8dni in se ne odklanjajo od mere sredine, je razpr\xc5\xa1enost enaka ni\xc4\x8d. Velik povpre\xc4\x8dni odklon individualnih vrednosti od povpre\xc4\x8dne vrednosti populacije pomeni veliko razpr\xc5\xa1enost. Ena bolj pomembnih mer razpr\xc5\xa1enosti je varianca. Standardni odklon je drugi koren variance in je bolj raz\xc5\xa1irjena oblika za ponazoritev variiranja kot varianca._NEWLINE_Druge mere razpr\xc5\xa1enosti so razli\xc4\x8dni razmiki (variacijski razmik, kvartilni razmik, decilni razmik) in odkloni (varianca, standardni odklon, kvartilni odklon in povpre\xc4\x8dni absolutni odklon). Nobena izmed mer ne more biti negativna, najbolj redka vrednost pa je ni\xc4\x8d.'